Document ID: 32005D0605

KOMISJONI OTSUS,
4. august 2005,
millega muudetakse otsust 93/195/EMÜ loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti
(teatavaks tehtud numbri K(2005) 2933 all)
(EMPs kohaldatav tekst)
(2005/605/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (1) eriti selle artikli 19 alapunkti ii,
ning arvestades järgmist:
(1)
Vastavalt komisjoni otsuse 93/195/EMÜ (2) II lisas sätestatud üldeeskirjadele on registreeritud hobuste taassisenemine pärast võidusõidu, võistluse või kultuuriürituse tõttu toimunud ajutist eksporti piiratud hobustega, keda on peetud kuni 30 päeva samas kõnealuse otsuse I lisas loetletud rühma kuuluvas kolmandas riigis.
(2)
Võttes arvesse veterinaarjärelevalve taset ja asjaolu, et asjaomaseid hobuseid hoitakse halvema tervisliku seisundiga loomadest eraldi, tuleks ajutise transpordi perioodi pikendada kuni 90 päevani ning vastavalt sätestada loomatervishoiunõuded ja veterinaarsertifikaadid registreeritud hobuste taassisenemiseks pärast teatavatel Kanadas või Ameerika Ühendriikides toimuvatel võidusõitudel, võistlustel ja kultuuriüritustel osalemise tõttu toimunud ajutist eksporti.
(3)
2005. aastal viib Viini Hispaania Ratsakool läbi mitmeid esinemisi Ameerika Ühendriikides, et tähistada 60 aasta möödumist Austria Lipizza hobusetõu päästmisest kindral George Pattoni poolt Teise maailmasõja lõpus. Neid esinemisi tuleks pidada eriliseks hobustega seotud sündmuseks, mille puhul on õigustatud kohaldada taassisenemise eritingimusi.
(4)
Seepärast tuleks otsust 93/195/EMÜ vastavalt muuta.
(5)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 93/195/EMÜ muudetakse järgmiselt.
1.
Artikli 1 kolmas taane asendatakse järgmisega:
“-
on osalenud teatavatel Kanadas või Ameerika Ühendriikides toimuvatel võidusõitudel, võistlustel või kultuuriüritustel ja vastavad veterinaarsertifikaadis sätestatud nõuetele vastavalt käesoleva otsuse III lisas esitatud näidisveterinaarsertifikaadile.”
2.
III lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 4. august 2005

Labels: 3
0
18
6